Muutettu ehdotus neuvoston direktiiviksi vesipolitiikkaan liittyvien yhteisön toimien periaatteista (KOM(97) 49 lopull.) /* KOM/97/0614 lopull. - SYN 97/0067 */



Virallinen lehti nro C 016 , 20/01/1998 s. 0014



Muutettu ehdotus neuvoston direktiiviksi vesipolitiikkaan liittyvien yhteisön toimien periaatteista (KOM(97) 49 lopull.) (1) (98/C 16/06) (ETA:n kannalta merkityksellinen teksti) KOM(97) 614 lopull. - 97/0067(SYN) (Komission esittämä 27 päivänä marraskuuta 1997 EY:n perustamissopimuksen 189 a artiklan 2 kohdan nojalla) Johdanto-osa 1. Lisätään kappale seuraavasti: "18.a) ennaltaehkäisyn periaate ja periaate päästöjen torjumisesta niiden lähteillä edellyttävät erilaisten vaarallisten aineiden päästöjen aiheuttaman pilaantumisen torjumista; neuvoston olisi komission ehdotuksesta päätettävä aineista, joihin kohdistettavia toimia pidetään tärkeydeltään ensisijaisina; neuvoston olisi komission ehdotuksesta vahvistettava toimenpiteet kyseisten aineiden aiheuttaman pilaantumisen lopettamiseksi asteittain ottaen huomioon kaikki huomattavat päästöjen lähteet sekä käytettävissä olevien pilaantumista vähentävien vaihtoehtojen kustannustehokkuus ja kohtuullisuus." 2. Lisätään kappale seuraavasti: "38. tämän direktiivin säännöksiin sisällytetään tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta 4 päivänä toukokuuta 1996 annetulla neuvoston direktiivillä 76/464/ETY (*) käyttöön otettu vaarallisten aineiden aiheuttaman pilaantumisen rajoittamista koskevat periaatteet; mainittu direktiivi olisi näin ollen kumottava siitä päivästä, jona tämän direktiivin mukaisesti laaditut toimenpideohjelmat käynnistyvät (*) EYVL L 129, 18.5.1976, s. 23, direktiivi sellaisena kuin se on muutettuna direktiivillä 91/692/ETY (EYVL L 377, 31.12.1991, s. 48)." 1 artikla Korvataan 1 artikla seuraavasti: "1 artikla Tarkoitus Tämän direktiivin yleisenä tarkoituksena on luoda yhteisön alueen vesien suojelemiseksi periaatteet, joilla a) makean pintaveden, jokien suistoalueiden, rannikkovesien ja pohjaveden osalta i) estetään vesiekosysteemien ja maalla olevien ekosysteemien tilan huononeminen edelleen ja suojellaan sekä parannetaan niitä ottaen huomioon niiden veden tarve ii) edistetään ympäristön kannalta kestävää vedenkäyttöä, joka perustuu käytettävissä olevien vesivarojen pitkän aikavälin suojeluun, ja b) aluevesien ja muiden merivesialueiden osalta sisällytetään muussa yhteisön lainsäädännössä asetetut ja Yhdistyneiden Kansakuntien merioikeusyleissopimuksen mukaiset suojeluvaatimukset, ja vaikutetaan siten vesivarojen tarjontaan niiden kestävän käytön edellyttämän laadun ja määrän mukaisesti." 2 artikla 1. Korvataan 1 kohta seuraavasti: "1. `Pintavedellä` tarkoitetaan makeita pintavesiä, jokien suualueita, rannikkovesiä, aluevesiä ja muita merivesialueita. Jäljempänä 17-20 kohtaa sovellettaessa aluevedet ja muut merivesialueet eivät kuitenkaan kuulu pintavesien määritelmään, 21, 22 ja 23 kohtaa sovellettaessa siihen eivät kuulu muut merivesialueet. Jäljempänä 13-14 kohtaa ja 4 artiklaa sovellettaessa muut merivesialueet eivät kuulu määritelmään, ja aluevedet kuuluvat siihen vain kemiallista tilaa ajatellen." 2. Lisätään 5 a ja 5 b kohta seuraavasti: "5 a) `Aluevesillä` tarkoitetaan kaikkia vesialueita, jotka jäsenvaltiot ovat määritelleet aluevesiksi Yhdistyneiden Kansakuntien merioikeusyleissopimuksen mukaisesti ja jotka eivät kuulu 2-5 kohdassa määriteltyihin vesialueisiin. 5 b) `Muilla merivesialueilla` tarkoitetaan merialueita, jotka jäsenvaltiot ovat määritelleet yksinomaan niiden talousalueisiin kuuluviksi Yhdistyneiden Kansakuntien merioikeusyleissopimuksen mukaisesti ja jotka eivät kuulu kohdassa 2-5 a kohdassa vesialueisiin." 3. Korvataan 20 kohdassa ensimmäinen alakohta seuraavasti: "20. `Hyvällä ekologisella tilalla` tarkoitetaan sellaista vesien ekologista tilaa, johon ihmisen toiminta vaikuttaa merkittävästi, mutta jossa ekosysteemi on kuitenkin monimuotoinen, tasapainoinen ja kestävä. Hyvä ekologinen tila merkitsee sitä, että kyseinen ympäristön osa-alue täyttää kaikki sellaiset fysikaalis-kemialliset, fysikaaliset ja biologiset standardit, jotka on laadittu hyvän ekologisen tilan saavuttamisen varmistamiseksi ja joihin kuuluvat 13 artiklan 3 kohdan d alakohdan ii) alakohdan mukaisesti laaditut ympäristön laatustandardit." 4. Korvataan 22 ja 23 kohta: "22. `Erittäin hyvällä kemiallisella tilalla` tarkoitetaan sellaista vesien kemiallista tilaa, että siinä ei esiinny pilaavia aineita suurempina pitoisuuksina kuin luonnossa. 23. `Hyvällä kemiallisella tilalla` tarkoitetaan sellaista vesien kemiallista tilaa, että pilaavien aineiden pitoisuudet eivät ylitä liitteessä IX ja 21 artiklan 6 kohdan ja muun asiaankuuluvan yhteisön lainsäädännön mukaisesti vahvistettuja ympäristön laatustandardeja ja jos näitä koskevien seurantatulosten perusteella voidaan päätellä, että tällaiset ympäristön laatustandardit eivät ylity tulevaisuudessa." 5. Korvataan 27 kohta seuraavasti: "27. `Pilaavilla aineilla` tarkoitetaan aineita, jotka todennäköisesti aiheuttavat pilaantumista ja erityisesti aineita, jotka on lueteltu liitteessä VIII." 6. Korvataan 30 kohdan toinen alakohta seuraavasti: "Tämän direktiivin soveltamiseksi ympäristön laatustandardit vahvistetaan yhteisön tasolla liitteessä IX ja 21 artiklan 6 kohdan mukaisesti. Lisäksi jäsenvaltioiden on vahvistettava ympäristön laatustandardeja juomavedenottoon tarkoitetun veden osalta 8 artiklan 2 kohdan mukaisesti, hyvän ekologisen tilan saavuttamattomien vesien osalta 13 artiklan 3 kohdan d alakohdan mukaisesti ja 21 artiklan 6 kohdan mukaisesti niiden tärkeysjärjestyksessä ensisijaisten aineiden osalta, joille ei ole vielä vahvistettu yhteisön standardeja. Kaikkia näitä ympäristön laatustandardeja pidetään ympäristön laatustandardeina myös sovellettaessa direktiivin 96/61/EY 2 artiklan 7 kohtaa ja 10 artiklaa." 7. Lisätään 36 ja 37 kohta seuraavasti: "36. `Päästön raja-arvolla` tarkoitetaan tietyillä erityisillä parametreillä ilmaistua päästön määrää, pitoisuutta ja/tai tasoa, jota tietyn ajanjakson tai tiettyjen ajanjaksojen kuluessa ei saa ylittää. Päästöjen raja-arvot voidaan myös määritellä tietyille aineryhmille, -perheille tai -luokille ja erityisesti niille, jotka on määritelty 21 artiklassa. Päästöjen raja-arvoja sovelletaan yleensä kohdassa, jossa päästöt tulevat laitoksesta ulos, ja niitä määriteltäessä laimentumista ei oteta huomioon. Veteen tulevien epäsuorien päästöjen osalta jätevedenpuhdistamon vaikutus voidaan ottaa huomioon laitosten päästöjen raja-arvoja määriteltäessä, jos näin taataan koko ympäristön suojelun vastaava taso ja jos seurauksena ei ole ympäristön suurempi pilaantuminen. 37. Päästön raja-arvoa `vastaavalla rajoituksella` tarkoitetaan rajoitusta, jolla varmistetaan, että tämän direktiivin vaatimuksen mukainen vähennys saavutetaan tässä direktiivissä asetetussa määräajassa." 3 artikla Korvataan 1 kohta seuraavasti: "1. Jäsenvaltioiden on yksilöitävä kansallisella alueellaan olevat yksittäiset valuma-alueet ja jaettava ne yksittäisiin valuma-aluepiireihin tämän direktiivin soveltamiseksi. Pienet valuma-alueet voidaan yhdistää suuriin valuma-alueisiin tai läheisiin pieniin valuma-alueisiin, jotta voidaan muodostaa tarvittaessa yksi valuma-aluepiiri. Jos pohjavedet eivät seuraa tiettyä valuma-aluetta, ne liitetään lähimpään tai soveltuvimpaan valuma-aluepiiriin. Rannikko- ja aluevedet sekä muut merivesialueet liitetään lähimpään tai soveltuvimpaan valuma-aluepiiriin. Kuitenkin valuma-aluepiireihin liittyviä velvoitteita sovelletaan aluevesiin ja muihin merivesialueisiin vain, jos velvoitteista säädetään jo muussa yhteisön lainsäädännössä, sanotun kuitenkaan rajoittamatta 4 artiklan 1 kohdan e alakohdan soveltamista." 4 artikla Lisätään 4 artiklan 1 kohtaan d ja e alakohta seuraavasti: "d) torjua tiettyjen pilaavien aineiden aiheuttama vesien pilaantuminen 13 artiklan 3 kohdan h alakohdan säännösten mukaisesti, e) noudattaa aluevesiä ja muita merivesialueita koskevia kaikkia vaatimuksia, joista on säädetty muussa yhteisön lainsäädännössä, ja toteuttaa kansainvälisen oikeuden mukaisia meriympäristön pilaantumista torjuvia, vähentäviä ja rajoittavia toimia, olipa pilaantumisen lähde mikä tahansa, käyttämällä parhaita käytettävissä olevia toteuttamiskelpoisia keinoja kykyjensä mukaisesti." 13 artikla 1. Korvataan 1 kohta seuraavasti: "1. Jäsenvaltioiden on varmistettava, että kullekin valuma-aluepiirille laaditaan toimenpideohjelma, joka on suunniteltu 4 artiklan mukaisesti asetettujen ympäristötavoitteiden saavuttamiseksi. Toimenpideohjelmat ovat osa valuma-alueen hoitosuunnitelmaa 16 artiklan mukaisesti. Jäsenvaltioiden on noudatettava toimenpideohjelmia laatiessaan ja käynnistäessään direktiivissä 76/464/ETY annettuja ympäristöä koskevia vaatimuksia." 2. Korvataan 3 kohdan a alakohdan toinen alakohta seuraavasti: "pilaavien aineiden torjumisen perustoimenpiteisiin sovelletaan yhdistettyä lähestymistapaa, jonka mukaan päästöjä torjutaan niiden lähteillä asettamalla päästöjen raja-arvoja tai niitä vastaavia rajoituksia ja vahvistamalla kyseisiä pilaavia aineita koskevia ympäristön laatustandardeja;" 3. Korvataan 3 kohdan d alakohta seuraavasti: "d) kaikkiin vesiin, joiden tila on hyvää tilaa heikompi, sovellettavista seuraavista toimenpiteistä: i) veden pilaantumisen laajuuden ja luonteen tehokkaampi seuranta, ii) tällä tavalla yksilöityjä pilaavia aineita koskevien ympäristön laatustandardien laatiminen niin, että niiden avulla voidaan täyttää 4 artiklassa säädetty vaatimus ekologisen tilan saavuttamisesta viimeistään 31 päivänä joulukuuta 2010. Standardien on oltava vähintään yhtä tiukkoja kuin liitteessä IX tai 21 artiklan 6 kohdan mukaisesti tai muussa asianmukaisessa yhteisön lainsäädännössä vahvistetut standardit, iii) pilaantumisen lähteen selvittäminen, ja iv) asiaankuuluvien lupien ja päästölupien välitön tarkistaminen ja sitä seuraavat riskien tasoon perustuvat toimet;" 4. Korvataan 3 kohdan f alakohta seuraavasti: "f) ennalta myönnettävän luvan tai yleisesti sitoviin sääntöihin perustuvan rekisteröinnin edellyttämisestä kaikilta prosessipäästöiltä, jotka todennäköisesti sisältävät huomattavia määriä pilaavia aineita, erityisesti niitä, jotka luetellaan liitteessä VIII, sekä ennalta myönnettävän luvan, ennakkosääntelyn tai yleisesti sitoviin sääntöihin perustuvan rekisteröinnin edellyttämisestä kaikilta muilta toimilta tai toimintakokonaisuuksilta, joilla voi olla huomattavan kielteinen vaikutus veden tilaan, jollei tällaisesta ennalta myönnettävästä luvasta, sääntelystä tai rekisteröinnistä ole muuten säädetty muussa yhteisön lainsäädännössä. Lupaa, sääntelyä tai yleisesti sitovia sääntöjä koskevien säännösten on oltava sellaiset, että niillä varmistetaan tämän direktiivin velvoitteiden täyttyminen. Lupaa, sääntelyä tai yleisesti sitovia sääntöjä on tarkasteltava määräajoin uudelleen ja tarvittaessa ajantasaistettava. Luvassa tai yleisesti sitovissa säännöissä on asetettava kyseisten pilaavien aineiden prosessipäästöjen raja-arvot tai vastaavat rajoitukset." 5. Lisätään 3 kohtaan h ja i alakohta seuraavasti: "h) liitteessä IX luetelluissa direktiiveissä asetetuista päästöjen raja-arvoista tai vastaavista rajoituksista ja laatustandardeista sekä 21 artiklan mukaisesti toteutetuista toimenpiteistä. Liitteessä IX luetelluissa direktiiveissä asetetut päästöjen raja-arvot on saatettava voimaan siihen mennessä, kun toimenpideohjelma käynnistetään eli 31 päivään joulukuuta 2007 mennessä, ellei kyseisissä direktiiveissä muuta säädetä. i) sellaisista toimenpiteistä, jotka on toteutettava 4 artiklan 1 kohdan e alakohdassa olevan aluevesiä ja muita merivesialueita koskevan velvoitteen täyttämiseksi." 6. Korvataan 4 kohta seuraavasti: "4. Täydentävät toimenpiteet ovat toimenpiteitä, jotka on suunniteltu ja toteutettu perustoimenpiteiden lisäksi 4 artiklan mukaisesti asetettujen tavoitteiden saavuttamiseksi. Toimenpideohjelmaan liitetään kaikki täydentävät toimenpiteet, joita pidetään tarpeellisina näiden tavoitteiden saavuttamiseksi, mukaan lukien edellä 3 kohdan d alakohdan ii alakohdan mukaisesti vahvistettujen ympäristön laatustandardien saavuttamiseksi tarpeelliset toimet erityisesti kestävän kehityksen tavoitteen mukaisen vedenkulutuksen kannalta. Liitteessä VI olevassa B osassa on alustava luettelo mahdollisista täydentävistä toimenpiteistä." 21 artikla Korvataan 21 artikla seuraavasti: "21 artikla Strategiat vesien pilaantumisen torjumiseksi 1. Neuvosto vahvistaa erityiset rajoitustoimenpiteet ympäristölle kohtuuttoman vaarallisten yksittäisten pilaavien aineiden tai pilaavien aineryhmien aiheuttaman vesien pilaantumisen torjumiseksi. 2. Komissio tekee viimeistään 31 päivänä joulukuuta 1998 ehdotuksen, jossa esitetään tärkeysjärjestyksessä ensisijaisten aineiden ensimmäinen luettelo. Aineet asetetaan tärkeysjärjestykseen toteutettavia toimia varten sen riskin perusteella, jonka ne aiheuttavat vesiympäristölle tai vesiympäristön välityksellä ja joka arvioidaan a) neuvoston asetuksen (ETY) N:o 793/93 (*) mukaisesti toteutetulla riskin arvioinnilla tai b) kohdennetulla riskin arvioinnilla (jossa noudatetaan asetuksen (ETY) N:o 793/93 menetelmää), jossa keskitytään ainoastaan veden eliöille myrkyllisiin aineisiin ja veden kautta ihmiselle myrkyllisiin aineisiin, tai jos nämä menetelmät osoittautuvat mahdottomiksi toteuttaa määräaikaan mennessä, c) yksinkertaistetulla riskin arviointimenettelyllä, jossa kiinnitetään erityistä huomiota i) todisteisiin siitä, että kyseinen aine on sinällään vaarallinen ja erityisesti siitä että aine on myrkyllinen veden eliöille ja veden kautta ihmiselle, ja ii) laajamittaisen ympäristön pilaantumisen seurannasta saatuihin todisteisiin, iii) muihin mahdollisen laajamittaisen ympäristön pilaantumisen osoittaviin todistettaviin tekijöihin, kuten kyseisen aineen tuotanto- tai käyttövolyymiin ja käyttötapoihin. Komissio tarkistaa tärkeysjärjestyksessä ensisijaisten aineiden luettelon viimeistään 31 päivänä joulukuuta 2004 ja sen jälkeen joka kuudes vuosi ja tekee tarvittaessa ehdotuksia. 3. Kun komissio laatii ehdotustaan, se ottaa huomioon myrkyllisyyttä, ekomyrkyllisyyttä ja ympäristöä käsittelevältä tiedekomitealta, jäsenvaltioilta, Euroopan parlamentilta, Euroopan ympäristökeskukselta, yhteisön tutkimusohjelmista ja kansainvälisiltä järjestöiltä, joihin yhteisö kuuluu, Euroopan liike-elämää edustavilta järjestöiltä, mukaan lukien pk-yrityksiä edustavat järjestöt, ja Euroopan ympäristöjärjestöiltä saamansa suositukset sekä muut sen huomioon tulevat merkitykselliset tiedot. 4. Jos tärkeysjärjestyksessä ensisijaisiksi luetteloidut aineet eivät sisälly tämän direktiivin liitteeseen VIII tai direktiivin 96/61/EY liitteeseen III, ne on lisättävä kyseisiin luetteloihin. 5. Tärkeysjärjestyksessä ensisijaisiksi luetteloitujen aineiden osalta komissio laatii ehdotukset kyseisten päästöjen pääasiallisia lähteitä koskeviksi rajoituksiksi. Näin tehdessään komissio ottaa huomioon sekä tuotteet että prosessit päästöjen lähteinä ja määrittelee kustannustehokkaan ja kohtuullisen rajoitusyhdistelmän. Yhteisön tasolla voidaan tarvittaessa toteuttaa alakohtaisia toimenpiteitä prosesseista aiheutuvien päästöjen rajoittamiseksi. Niiden päästöjä aiheuttavien teollisuuslaitosten osalta, joihin ei sovelleta direktiiviä 96/61/EY, rajoituksina käytetään päästöjen raja-arvoja tai vastaavia rajoituksia, jotka perustuvat parhaisiin käytettävissä oleviin tekniikoihin. Niiden laitosten osalta, joihin direktiiviä 91/61/EY sovelletaan, komissio arvioi lisärajoitusten tarpeen kyseisen direktiivin 18 artiklassa tarkoitetut toimet mukaan lukien. Rajoituksiin, jotka koskevat tuotteita päästöjen lähteinä, voi sisältyä: a) neuvoston direktiivin 91/414/ETY (**) ja Euroopan parlamentin ja neuvoston direktiivin [biosidit] (***) mukaisesti annettujen asiaankuuluvien lupien tarkistaminen, b) direktiivissä 76/769/ETY (****) tai neuvoston asetuksessa (ETY) N:o 2455/92 (*****) säädettyjen toimenpiteiden vahvistaminen, c) neuvoston asetuksessa (ETY) 880/92 (******) säädettyjen toimenpiteiden vahvistaminen, d) muiden tarkoituksenmukaisten toimenpiteiden vahvistaminen. Rajoituksia koskevissa ehdotuksissa on määriteltävä menettelyt niiden tarkistamiseksi ja ajantasaistamiseksi. 6. Komissio laatii ehdotukset laatustandardeista, joita sovelletaan tärkeysjärjestyksessä ensisijaisiksi määriteltyjen aineiden pitoisuuksiin vedessä, sedimenteissä tai eliöissä. Silloin kun tällaisia standardeja ei ole vielä vahvistettu yhteisön tasolla, jäsenvaltioiden on vahvistettava valuma-alueiden hoitosuunnitelmassa ympäristön laatustandardit, jotka koskevat kyseisiä aineita ja niiden päästöjen vaikutuksia kaikilla vesialueilla. 7. Komissio voi laatia kaikkien muiden pilaavien aineiden tai aineryhmien aiheuttaman vesien pilaantumisen torjuntastrategioita, mukaan lukien kaikki onnettomuuksista johtuva pilaantuminen. (*) EYVL L 84, 5.4.1993, s. 1. (**) EYVL L 230, 19.8.1991, s. 1. (***) Yhteinen kanta (EY) N:o 10/97 (EYVL C 69, 5.3.1997, s. 13). (****) EYVL L 262, 27.9.1976, s. 201. (*****) EYVL L 251, 29.8.1992, s. 13. (******) EYVL L 99, 11.4.1992, s. 1." 23 artikla Lisätään 23 artiklaan 3 kohta seuraavasti: "3. Komissio tarkistaa aluevesiä ja muita merivesialueita koskevat tässä direktiivissä säädetyt velvoitteet viimeistään 31 päivänä joulukuuta 2001 ja sen jälkeen vähintään joka kuudes vuosi uusien tieteellisten tutkimustulosten perusteella yhdistääkseen direktiivin soveltamisalaan mainituista vesistä huolehtimisen. Komissio antaa tarkistuksesta neuvostolle ja Euroopan parlamentille kertomuksen, joka sisältää komission tarpeelliseksi katsomat muutokset tähän direktiiviin." 26 artikla Lisätään 26 artiklaan g alakohta seuraavasti: "g) direktiivi 76/464/ETY, lukuun ottamatta 6 artiklaa, joka kumotaan tämän direktiivin voimaantulopäivästä alkaen." LIITE IX Poistetaan. LIITE X Numeroidaan LIITTEEKSI IX ja korvataan otsikko seuraavasti: "PÄÄSTÖJEN RAJA-ARVOT JA YMPÄRISTÖN LAATUSTANDARDIT" "Tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta annetun neuvoston direktiivin (76/464/ETY) tytärdirektiiveissä säädettyjä `raja-arvoja` ja `laatutavoitteita` on pidettävä tässä direktiivissä tarkoitettuina päästöjen raja-arvoina ja ympäristön laatustandardeina. Niistä on säädetty seuraavissa direktiiveissä:" (1) EYVL C 184, 17.6.1997, s. 20.